CELEX: 62013TN0136
Language: da
Date: 2013-03-11 00:00:00
Title: Sag T-136/13: Sag anlagt den 11. marts 2013 — Hanwha SolarOne m.fl. mod Parlamentet m.fl.

27.4.2013   
            
            
               DA
            
            
               Den Europæiske Unions Tidende
            
            
               C 123/22
            
         Sag anlagt den 11. marts 2013 — Hanwha SolarOne m.fl. mod Parlamentet m.fl.
   (Sag T-136/13)
   2013/C 123/38
   Processprog: engelsk
   
      Parter
   
   
      Sagsøgere: Hanwha SolarOne (Qidong) Co. Ltd (Qidong, Kina), Hanwha SolarOne Technology Co. Ltd (Lianyungang, Kina), Hanwha SolarOne Solar Technology (Shanghai) Co. Ltd (Shanghai, Kina) og Hanwha Solar Electric Power Engineering Co. Ltd (Qidong) (ved advokat F. Graafsma)
   
      Sagsøgte: Europa-Parlamentet, Europa-Kommissionen og Rådet for Den Europæiske Union
   
      Sagsøgernes påstande
   
   
               —
            
            
               Europa-Parlamentets og Rådets forordning (EU) nr. 1168/2012 af 12. december 2012 om ændring af Rådets forordning (EF) nr. 1225/2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 344, s. 1) annulleres, for så vidt som den vedrører sagsøgerne.
            
         
               —
            
            
               Kommissionens afgørelse af 3. januar 2013, hvorved den nægtede at tage sagsøgernes krav om markedsøkonomisk behandling (»MØB«) i betragtning, annulleres.
            
         
               —
            
            
               Europa-Parlamentet, Europa-Kommissionen og Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført ét anbringende.
   Sagsøgerne påstår annullation af forordning (EU) nr. 1168/2012, for så vidt som den vedrører sagsøgerne og sagsøgernes krav om MØB indgivet til Kommissionen som krævet i henhold til grundforordningens artikel 2, stk. 7, litra c), i antidumpingproceduren vedrørende importen af fotovoltaiske moduler af krystallinsk silicium og nøglekomponenter hertil (dvs. celler og wafere) med oprindelse i Folkerepublikken Kina (indledningsmeddelelse offentliggjort i Den Europæiske Unions Tidende den 6. september 2012, EUT C 269, s. 5). Sagsøgerne påstår også annullation af afgørelsen af 3. januar 2013, hvori Kommissionen nægtede at tage sagsøgernes krav om MØB, der var fremsat under den ovennævnte undersøgelse, i betragtning.
   Sagsøgerne gør gældende, at forordning (EU) nr. 1168/2012 som anvendt af Kommissionen i forhold til sagsøgerne i afgørelsen af 3. januar 2013 og afgørelsen af 3. januar 2013, hvori det blev anført, at Kommissionen nægtede at tage sagsøgernes krav om MØB i betragtning, tilsidesætter sagsøgernes berettigede forventninger og anvendes med tilbagevirkende kraft til skade for sagsøgerne uden gyldig begrundelse. Som følge deraf tilsidesætter forordning (EU) nr. 1168/2012 som anvendt af Kommissionen i forhold til sagsøgerne i afgørelsen af 3. januar 2013 og afgørelsen af 3. januar 2013 åbenlyst de grundlæggende principper om retssikkerhed og god tro.